El mapa de los afectos

La verko temas pri epizodoj de la ĉiutaga vivo ĉefe en loĝloko de centra Usono, interplektitaj de diversaj rakontofadenoj, trempitaj de misteraj historioj, krimoj, kaj problemsuferaj roluloj. La ses unuaj ĉapitroj sekvas epizodan fadenon, poste okazas saltoj al la diversaj aliaj epizodoj interplektitaj.

Intrigo 

 Todos los secretos (Ĉiuj sekretoj). Samuel observas el arba kaŝejo ĉion, ekzemple amaferon inter juna instruistino Valeria kaj pli aĝa Tom.
 Luna de miel (Mielmonato). Valeria forlasas sian ĵusan edzon Paul dum sia mielmonato tra suda Hispanio.
 Queda el vacío (Restas vakuo). Malapero de Lilian, filino de s-ino Dolan, kiu zorgas pri ŝiaj filoj. Amikino Maggie Curtis kompatas ŝin kaj memoras, ke ankaŭ ŝi perdis sian filinon, bebon. Ŝia filo trovas restaĵojn de la malaperinta filino Lilian.
 El hijo de Dios (Difilo). Greg estas senkulpa kulpigito pro la murdo de Lilian. Unue li koŝmaras, ke vere li murdis ŝin. Poste li turnas sin al Dio.
 Para enfrentar la muerte (Por fronti morton). Lilian, kidnapita en la valizujo de aŭto, memoras sian obezan patron kaj mankas al ŝi la edzo, kiu estas en mezorienta milito. Rabis ŝin Gina, ŝia dentistino, ĵaluza, ke Lilian amaferas kun ŝia edzo kaj Gina murdas ŝin.
 Premeditación (Antaŭintenco). Hazardoj kiuj kredigis Gina, ke Lilian kaj ŝia edzo Greg amaferis. Murdorakonto.
 El cazador de eclipses (Eklipsoĉasisto). Tom serĉas meleagron en neĝokovrita arbaro; li observas Samuel (ĉap. 1). Tom estas eklipsofano, kaj mortas dum kontemplas luneklipson.
 Círculo de la derrota (Cirklo de malvenko). Iama infanbelulino Emily estas nun drogula striptizino prostituita. Konsolo kun eksalkoholula kolego Alfredo. Ŝi sentas sin cirkle venkita.
 Apuestas y pagos (Vetoj kaj pagoj). David kaj Greg (ĉap. 4a) estas kolegoj en asekur-kompanio, kiu ne pagas damaĝojn al klientoj. Poste David sentas sin kulpa, kiel Greg; vizitas kiel asekuristo la striptizejon de Emily kaj Alfredo.
 Hacerse viejo (Maljuniĝi). Maljuna Curtis (edzo de Maggie Curtis, ĉap. 3a) estis amiko de Tom (ĉap. 1a), nun perdas memoron kaj serĉas oranĝojn de trafikakcidento de antaŭ multaj jaroj, miksas memoraĵojn. Zorgas lin lia filo.
 Espacio sideral (Kosmospaco). Adam, filo de Lilian, estas infano kiu ludas konstruante kosmorakedojn. La patro ebriadas deprime pro la malapero de Lilian. Venas tornado.
 Energía renovable (Renovigebla energio). Aurora Altano rabias, ĉar ŝi ne promociis, kaj anstataŭe estis promociita rivalo Darío Berbero, en Madrido. Ŝi estas sendita al Des Moines, Usono, por instali ventogeneratorojn. Ŝi survivas la tornadon, helpe de Rita.
 Un rezo propio (Propra preĝo). Helpema Marcela akompanas s-inon Claire al diservo. Poste la pastro perfortas ŝin. La tornado alportas lian kapon.
 Despedidas (Adiaŭoj). Ankaŭ s-ino Claire mortis dum la tornado kaj ŝia nevino Irene venas prizorgi la aferon kaj memoras fitraktadon fare de la onklino al ŝi kaj al la tuta familio. Venas ankaŭ Marcela adiaŭi kaj memoras ankaŭ siajn mortintojn.
 El rastro del perdón (Pardonspuro). Irene traserĉas ĉe la onklino iujn signojn de boneco.
 Fuego y agua (Fajro kaj akvo). Incendio en la striptizejo (ĉap. 8a). Alfredo antaŭe suferis aŭtakcidenton.
 Feminismo. Diana P. estas ĵurnalistino ĵus maldungita, fakte fare de aliaj virinoj. Ŝia patrino konsolas ŝin kaj adoptas hundon kiun ŝi nomas Feminismo.
 El tiempo de las semillas (Semsezono). Diana P. estas denove ĵurnalistino kaj vizitas semobankon kaj aliajn similajn lokojn kun juna fotisto Eloy. Fine de la tago Diana devas forigi iksodojn el la korpo de Eloy.
 El sentido de las cosas (La senco de la aferoj). Samuel (ĉap. 1a) venas zorgi pri hundoj kaj katoj de Rita. Ŝi memoras pri sia nevino Heather, studentino en lernejo pri bildliteraturo, kiu estas vojaĝema. Ankaŭ Rita deziras ekveturi.
 Desprendimientos (Senigoj). Aurora Altano (ĉap. 12a) forvendas siajn hejmaĵojn por translokiĝi. Ŝi memoras pri la hundoj akceptitaj de Rita. Ŝi revenas en Hispanion, kiel al nova vivo.
 El vientre de la ballena (Balenventro). James, filo de Lilian volis esti soldato kaj li estas vundita en Iraka milito kaj sentas sin kiel en balenventro, en soleco, perdas siajn krurojn.
 Amor verdadero (Vera amo). Valeria (ĉap. 1a) estis kun Tom kaj poste abandonis sian ĵusan edzon Paul dum mielmonato (ĉap. 2a) kaj renkontas en Algeciras kun Manuel, juna civilgvardio.
 A modo de epílogo: los abrazos (Kvazaŭ epilogo: brakumoj). 15 jarojn poste renkonto de Valeria kun Adam, filo de Lilian kaj Marcus.

Referencoj

Bibliografio
 Ana Merino, El mapa de los afectos (1a eldono). Ediciones Destino. 2020. pp. 219. ISBN 978-84-233-5693-5.
Eksteraj ligiloj
 rezenco en relatosenconstruccion.com
 en blogo mispalabrasconletras.com
 en Jutubo

Kategorio:Hispanlingvaj romanoj
Kategorio:Libroj aperintaj en 2020